पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़. मौसम का मिजाज बुधवार को भी गर्म रहा। दिनभर गर्म हवाएं चलने के कारण सड़कें सूनी रहीं। वहीं अब रात का न्यूनतम तापमान बढऩे के बाद लोगों को रात में भी गर्मी सताने लगी है।
अगले कुछ दिन तक तापमान ज्यादा रहेगा और रात को भी पारा चढ़ेगा। उधर, बुधवार को दिन का अधिकतम तापमान 42.6 डिग्री दर्ज किया गया। जबकि मंगलवार रात का न्यूनतम तापमान 31.2 डिग्री दर्ज किया गया।
12 जून के बाद राहत के आसार: निदेशक सुरेंद्र पाल के अनुसार दक्षिण पश्चिम में मानसून के तेजी से सक्रिय होने के चलते 12 जून के आसपास ईस्टरली विंड्स फिर सक्रिय होने की संभावना जताई जा रही है।
12 जून के बाद तापमान में 3 से 5 डिग्री की गिरावट आ सकती है, लेकिन एक-दो रोज की राहत के बाद फिर से पारा चढऩे की संभावना है। हालांकि इसके बाद लू चलने के आसार कम हैं। हवा में नमी की मात्रा बढऩे से लोगों को उमस से परेशानी का सामना करना पड़ सकता है।
पाल के मुताबिक दक्षिण पश्चिम मानसून जिस तेजी से आगे बढ़ रहा है। उससे चंडीगढ़ में मानसून अपने निर्धारित समय 23 जून के बदले 28-29 जून तक यहां पहुंच सकता है। वहीं वीरवार को आसमान साफ रहेगा। दिन का अधिकतम तापमान 43 डिग्री रहने की संभावना है। साथ ही रात का न्यूनतम 32 डिग्री के आसपास रहने की संभावना है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn